الفندق: فندق سيتي تاور
 التقييم: “لا أنصح به”. الموقع / الوايفاي. ١- السبب الرئيسي / عدم المصداقية خذوا جوازي وخلوه (وضعوه) عندهم ويوم سألتهم ابي (أريد) اخذ جوازي قالوا لي بنعطيك بعد ما نسوي له طباعه في السيستم وذلك لان السيستم معلق حاليا وراجعتهم اكثر من مره وكل مره نفس السبب ووقت سويت الخروج اكتشفت انهم ياخذون الجواز وبطاقات الناس كضمان على حسب تصوري لاني شفت بطائق الهويه تنوضع عندهم وهذا ممنوع المفروض ياخذون ممبلغ نقدي او يحجزون بالكريتيد كارد . ٢- الرائحة في الغرفه عندي كانت رائحة ماء متجمع في مكان قريب عن مياه الصرف .٣-عدم وجود موظفين يستقبلونك وياخذون الامتعه عند الباب طبعا كل واحد وحظه اذا صادف موظف . ٤- التأخير في طلبك مثلا طلبت سرير اطفال الساعه ٧:٠٠ مساء مع اني كنت حاجز سرير في الموقع ونفذوا طلبي الساعه ١١:٠٠ مسا ٥- مافي خدمه صف المركبات كونهم ٤ نجوم وبالاساس لحق ما تلحق عسب تحصل موقف - انا عن نفسي حصلت عند الباب بس شفت الناس محتشره مب محصله . ٦- قلت لهم ابي كوايه لدشداشتي قالوا مب متوفر في الغرفه طبعا ماشي وقلتلهم انتوا عندكم مغسله قالوا بناخذه الصبح وبنيبه ٦ المغرب يعني كفندق اربع نجوم اسمحلي